
באמצעות פקס: 03-9774591
אסף שלום,

הנדון: טיסה מסחרית בדין האמריקאי

 1.
בהמשך לשיחתנו בענין הגדרת טיסה כמסחרית ולבקשתך קבל נא במצורף צילום שני קטעים רלוונטיים מתוך תקנות התעופה הפדרליות בארה"ב  (FAR).



על פי החוק האמריקני טיסה מסחרית מוגדרת כטיסה "FOR COMPENSATION OR HIRE" כלומר, טיסה במסגרת עסק למטרות רווח.

2.
המסמך המסומן 1 הינו צילום מתוך סעיף ההגדרות של ה- FAR.המסמך המסומן 2 הינו צילום של 61.118 FAR המגדיר את זכותו של  טייס פרטי לבצע אפילו טיסה בתמורה אם הטיסה הינה רק נלוות לעסק ומטרתה אינה עשית רווח.
 מעניינת במיוחד תת תקנה (d) לפאר הנ"ל המתירה לטיס פרטי לבצע כטיס מפקד טיסות עבור ארגון צדקה עבורן תורמים הנוסעים לאותו ארגון !

3. המבחן האמריקני המפורט בהגדרת המפעיל המסחרי ,לצורך בדיקה במקרים גבוליים האם הפעלת מטוס הינה מסחרית או לא, הינו כפול:-

1. יש לבחון האם הטיסה הינה  במסגרת עיסוקו העיקרי של האדם או רק עשיה צדדית.

2. במידה והטיסה הינה לכשעצמה חלק מעסק לשם עשית רווח – הטיסה מסחרית.

4. על פי חוות דעת שקיבלתי מה- AOPA אין להם ספק כי טיסות חברי האגודה הנעשות בהתנדבות כמשמר אזרחי מוטס לטובת משטרת ישראל אינן טיסות מסחריות.


ברצוני להדגיש בפניך כי התקנות הטיס הישראליות מקורן ב- FAR האמריקאית ולפיכך לפרשנות האמריקאית יש משקל רב מבחינה משפטית בעת פרשנות התקנות שלנו.


5. לאור כל האמור לעיל אין לי כל ספק כי הטיסות שמבצעים חברי האגודה בהתנדבות לטובת הקהילה ובמיוחד לטובת המשטרה אינן טיסות מסחריות בשום פנים.


6. יתרה מזו, אין לי ספק כי השכל הישר איננו יכול לאפשר כלל פרשנות על פיה טיסות המבוצעות בהתנדבות שלא על מנת לקבל פרס לטובת פעילות ציבורית הן טיסות מסחריות.
7. אני סמוך ובטוח כי לאחר שתשקול את הדברים תגיע למסקנה הנכונה ותהיה שותף מלא לעמדתנו כי טיסות חברי אגודת התעופה המבוצעות בהתנדבות כאמור אינן טיסות מסחריות ואין שום סיבה בעולם להפסיקן.

בכבוד   רב ובב"ח,






    ירון אפרת, עו"ד

לוט/ מסמכים

אגודת התעופה: מכתב לבצלאל – 29.4.04 

